Bí-kim

**Bí-kim** (美金, ) iah sī kóng **Bí-kok chîⁿ** (美國錢), sī Bí-kok ê koaⁿ-hong hoè-pè, he̍k-chiá-sī kóng khah pe̍h--leh, tō sī Bí-kok Liân-pang Tû-pī Gîn-hâng (Federal Reserve, The Fed) hoat-hêng ê chîⁿ. It-poaⁿ teh su-siá iah ìn-soat ê sî, i ê kì-jīn sī **$**, mā tiāⁿ-tiāⁿ kán-séng tsò USD.

Bí-kim 1 kho͘ ê choá-phiò koân-téng ū George Washington ê siōng. 1 kho͘--ê lia̍h-goā, koh ū 2, 5, 10, 20, 50, kap 100 kho͘ bīn-gia̍h ê choá-phiò.

Tû-khì choá-phiò, bí-kim mā ū gîn-kak-á, chit lāi-té ū-ê sek-chúi sī gîn--ê, ū-ê sī kim--ê, chū-tōng hoat-toē-ki (vending machine) sù-siông sī chāu gîn-kak-á, in-ūi tùi ke-khì lâi kóng, beh thò͘ gîn-kak-á ē pí thò͘ choá-phiò khah kán-tan. M̄-koh nā it-poaⁿ lâng tian-tò sī khah chia̍p ēng choá-phiò.

1 kho͘ bí-kim hun-chò 100 sián, 1 sián sī tī Bí-kok siōng kē ê hoè-pè tan-ūi. Iā gîn-kak-á--ni̍h ū hit-lō poàⁿ kho͘ gîn--ê, tō sī ta̍t 50 sián ê ì-sù. Nā sī sì-hūn-it (quarter) ê gîn-kak-á, tō ta̍t-tit 25 sián. Cha̍p-hūn-it (dime)--ê sī ta̍t 10 sián. Jī-cha̍p-hūn-it (nickel)--ê ta̍t 5 sián. Siōng sè îⁿ--ê, sī kan-taⁿ ta̍t 1 sián--ê, hō-chò *penny*. M̄-koán sī gîn-kak-á iah choá-phiò, in ê chhiò-pêng lóng ū chhut-miâ ê Bí-kok-lâng ê bīn-bô͘.

Bí-kim choá-phiò chèng-sek ê miâ sī "Liân-pang Tû-pī Phiò" (Federal Reserve Note). "Liân-pang Tû-pī" chí Bí-kok Liân-pang Tû-pī Gîn-hâng. Bí-kok Hiàn-hoat ū bat tēng kóng Bí-kok chèng-hú tio̍h lâu kàu-gia̍h ê n̂g-kim thang lúi-oāⁿ i só͘ hoat-hêng ê choá-phiò. Iā tō sī kóng, tī chit-ê chêng-hóng chi-hā, bí-kim choá-phiò sī ē-ēng-tit kap Bí-kok chèng-hú lúi-oāⁿ n̂g-kim--ê. M̄-koh 1971 nî Bí-kok í-keng hùi-sak chit-ê kim-pún-ūi ê chè-tō͘, iā taⁿ kok-chè-siōng tùi bí-kim ê sìn-sim chú-iàu sī khò Bí-kok ê keng-chè, kun-sū téng-téng ê chéng-kô kok-le̍k teh chi-chhî.

Tō chhin-chhiūⁿ taⁿ chē-chē hoè-pè kāng-khoán, hiān-chhú-sî ū chin toā sò͘-gia̍h ê bí-kim sī chêng-kah-taⁿ lóng m̄-bat chin-chiàⁿ ìn-soat hoat-hêng chò si̍t-thé--ê, in kan-taⁿ sī í tiān-chú kì-lio̍k ê khoán-sek khiām tiàm kháu-chō--ni̍h.

## Gîn-kak-á

Ùi 1792 nî kàu taⁿ, Bí-kok chèng-hú ta̍k-nî lóng ē seng-sán Bí-kok koaⁿ-hong ê gîn-kak-á.

Bô teh hoat-hêng ê bīn-ta̍t:

* Pòaⁿ sián: ¢, 1793 nî ~ 1857 nî
* Fugio Cent: 1¢, 1787
* Two-cent piece: 2¢, 1863–1873
* Three-cent bronze: 3¢, 1863 (not circulated)
* Three-cent nickel: 3¢, 1865–1889
* Trime: 3¢, 1851–1873
* Half dime: 5¢, 1792–1873
* Twenty-cent piece: 20¢, 1875–1878
* Gold dollar: $1.00, 1849–1889
* Quarter eagle: $2.50, 1792–1929
* Three-dollar piece: $3.00, 1854–1889
* Stella: $4.00, (not circulated)
* Half eagle: $5.00, 1795–1929, minted as a commemorative 1986–present
* Eagle: $10.00, minted as a commemorative 1984–2003
* Double eagle: $20.00, 1849–1933, 2009
* Half-union: $50.00, 1877 (pattern only), 1915 (Panama–Pacific International Exposition coin)
* Union: $100.00, 2015 (High relief; not circulated)

## Gîn-phiò

## Hōe-lu̍t
### Le̍k-sú hōe-lu̍t




### Taⁿ ê hoē-lu̍t

## Chham-khó

## Gōa-pō͘ liân-kiat

* U.S. Bureau of Engraving and Printing
* U.S. Currency and Coin Outstanding and in Circulation 
* U.S. Currency Education Program page with images of all current banknotes
* American Currency Exhibit at the San Francisco Federal Reserve Bank 
* Relative values of the U.S. dollar, from 1774 to present
* Historical Currency Converter
* Summary of BEP Production Statistics
* U.S. Currency tracking experiment
* 50 Factors that Affect the Value of the U.S. Dollar&nbsp;– Currency Trading.net 
* Askar Akaev forecasts the collapse of U.S. dollar in December 2012
* Live exchange rates  Currency exchange rates updated every 60 seconds

### Bí-kim ê ōe-siōng
* U.S. Currency Education Program: Banknotes
* U.S. Mint:  Image Library 
* Historical and current banknotes of the United States (Bí-kim gîn-phiò)   

Lūi-pia̍t:Thong-hòe